SA lugredery wag vir regeringshulp – praag.co.za
Die redery het alle vlugte onderbreek ten einde die maatskappy se besigheidsreddingsproses af te handel.
Die Oos-Kaapse regering het vroeër gesê hulle hoop dat goedkoper vlugte sal lei tot minder padongelukke. Die roete na die Transkei word vir minder as R800 'n vlug aangebied.
In teenstelling met ander lae-koste rederye, word gratis etes en drank aan boord voorsien.
Volgens lugredery-woordvoerder, Bettina Mtetwa, word passasiers op die vlugroetes tussen Johannesburg, Kimberley, Bloemfontein en Kaapstad die meeste deur hierdie proses geraak.
Mtetwa sê hulle is vol hoop ná President Zuma se staatsrede waarin hy kwessies soos transformasie en Swart Ekonomiese Bemagtiging aangeraak het, dat die maatskappy uiteindelik regeringsondersteuning sal ontvang.
"Ons verwelkom die feit dat die president swart besighede wil ondersteun, maar ons was nog nie suksesvol in hierdie verband nie, ten spyte van die feit dat ons verskeie regeringsbefondsingskemas genader het," sê Mtetwa.
Sy sê ten spyte van die feit dat die lugredery die eerste kommersiële lugredery in die land is waarvan vroue die meerderheidsaandeel het, kon hulle nog nooit finansiële ondersteuning kry nie.
Die lugredery hoop om binne die volgende paar weke 'n besigheidsreddingsplan aan krediteure voor te lê.
Skrywer praagGepubliseer op 15 Februarie 2017 Kategorieë Nuus, Suider-AfrikaSleutelwoord ANC, lugredery, lugvaart